Diari Oficial de la Generalitat Valenciana


Sumari del DOGV 5677, del 10-01-2008 (2007/15651)

Informació pública del projecte de reparcel·lació voluntària de la unitat d'execució U1 de Villena.
---------------------------------------------------------------------------------------------------

### Dades del document

Número de DOGV
:   5677

Data del DOGV
:   10-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15478


Data del document
:   10-12-2007

Organisme emissor
:   Ajuntament de Villena

Tipus de document
:   Informació Pública

Descriptors 

:   * Villena
    * pla d'urbanisme
    * administració local

Informació pública del projecte de reparcel·lació voluntària de la unitat d'execució U1 de Villena. [2007/15050]  
La mercantil Urbanització Sector la Morenita, SL, en la seua condició d'agent urbanitzador, segons acord plenari de l'Ajuntament de Villena de 12 de juliol de 2001, ha formulat projecte de reparcel·lació, corresponent a la unitat d'execució número 1, de sòl urbà del Pla General d'Ordenació Urbana de Villena.  
De conformitat amb l'acord adoptat per la Junta de Govern Local, en sessió de 3 de desembre de 2007 i segons el que establix l'article 179 de la Llei 16/2005, de 30 de desembre, de la Generalitat Valenciana, en relació amb l'article 422 del Decret 67/2006, de 12 de maig, del Govern Valencià, pel qual s'aprova el Reglament de Gestió i Ordenació Territorial i Urbanística de la Comunitat Valenciana, per mitjà del present anunci se sotmet a informació pública el referit projecte de reparcel·lació per un termini d'un mes, comptador a partir de l'endemà de la inserció d'este anunci en el Diari Oficial de la Comunitat Valenciana. L'urbanitzador ha depositat una còpia del projecte de reparcel·lació en l'Ajuntament de Villena, plaça de Santiago 1, on qualsevol interessat podrà consultar-lo així com presentar les al·legacions que s'estimen oportunes en el termini referenciat, d'un mes.  
Prèviament a la publicació del present edicte, en compliment del que establix l'article 416 del Reglament d'Ordenació i Gestió Territorial Urbanística de la Generalitat Valenciana, s'ha procedit a la notificació de tots els interessats.   
D'acord amb el que disposa l'article 174, 7 i 8 de la Llei Urbanística Valenciana, durant l'exposició al públic de la reparcel·lació, a fi d'evitar el pro indivís, els interessats podran efectuar formalment, de conformitat amb allò que s'ha previst en tal article, requeriments recíprocs per a substituir les quotes de condomini previstes en el projecte amb indemnitzacions en metàl·lic.  
De conformitat amb el que preveu l'article 172.3 de la Llei Urbanística Valenciana, els propietaris o titulars de drets afectats estan obligats a exhibir els títols que posseïsquen i declarar les situacions jurídiques que conega i afecten les seues finques. L'omissió error o falsedat en estes declaracions no podran afectar el resultat objectiu de la reparcel·lació, però si s'observara dol o negligència greu, podrà exigir la responsabilitat civil o penal que corresponga. L'urbanitzador podrà qualificar com de propietat desconeguda aquelles finques respecte a què el seu amo no aporte títols i la seua titularitat no resulta acreditada per altres mitjans, de conformitat amb el que preveu l'article 402.7 del ROGTU.  
El present edicte complix també amb la funció de notificació als efectes previstos en l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, respecte als titulars desconeguts, així com respecte a aquells de domicili desconegut, i aquells a qui intentada la notificació, aquesta no s'haguera pogut practicar.  
Villena, 10 de desembre de 2007.- La regidora delegada d'Urbanisme Residencial: María Josefa Hernández Sanjuán.